развлекателни шеги за България
Стои татко пред родилното, излиза акушерката:
- Иванов, честито. Имате момче.
Радости, всичко както си му се полага...
След малко излиза пак акушерката:
- Стоянов? Честито, имате момче.
При всяко излизане един от татковците напира, с надежда да повикат него...
След третото излизане на акушерката, въпросният татко, видимо изнервен, тръгва на скандал:
- Как не ви е срам, бе, госпожо? Тоя дойде след мен... пререди ме. Оня дойде след мен... и него обслужихте с предимство!
В тоя момент излиза друга акушерка и го вика по име:
- Ганев? Честито, имате момиче.
- Хайде сега пък момиче... Вие за подигравка ли ме вземате? Вие знаете ли кой съм аз? Знаете ли? Не съм случаен аз!!! Ще ви разхвърлям заведението само с един телефон! За тоя момче, за оня момче, за тия без връзки каквото остане... Няма да оставя нещата така...
В този момент излиза пак втората акушерка и казва:
- Ганев, имате момче...
Нашият, видимо ошашавен, но все още настръхнал пита:
- Е, как момче? Нали казахте момиче?!! 
- Ами имате две. Момче и момиче.
Нашият, видимо доволен от себе си...
- Е, така е в България. Без да вдигнеш скандал и без да имаш връзки, нищо не става.